TRAINING MATARÓ: noviembre 2011\nAvui entrevistem un corredor polivalent, amb molt bons resultats tant en curses de muntanya, com d'asfalt, pista i raquetes. Just Sociats Asensio, corredor de muntanya de la selecció catalana i del club AAET Valls.\nÉs un corredor amb un currículum esportiu força extens i resultats molt bons en les diferents disciplines, en grans trets cal destacar un 4rt lloc a Carros de Foc el 2007, 1er del campionat de Catalunya de curses de muntanya del 2008, Campió d'Europa de raquetes de neu, 15è al Mount Kinabalu que el farà acabar en un 9è lloc a la general de la Copa del Món al 2009. L'any 2010 aconsegueix un 5è lloc a la copa del món, el campionat de Catalunya i un magnífic primer lloc a la Marató de muntanya de Sant Llorenç de Savall. Aquest any 2011 ha revalidat el primer lloc en el campionat d'Europa de raquetes de neu i bons llocs a diverses curses de la Copa del món de muntanya.\n-Abans de córrer vas fer algun altre esport? A quina edat vas començar a entrenar més seriosament per a les curses tant de muntanya com de pista?\nFaig atletisme des dels 12-13 anys; fins als 20 vaig fer exclusivament curses de pista i cros; dels 20 als 27 ho vaig deixar i em vaig dedicar plenament a acabar els estudis i començar a treballar en el què havia estudiat. Durant aquests anys em vaig aficionar a la muntanya més tradicional: cims i rutes de varis dies pels Pirineus i pels Alps, però sempre caminant. Ara fa cinc anys que he tornat a córrer i que m’he llençat a les curses de muntanya.\n-Quins eren els teus ídols? Qui miraves per seguir millorant?\nLa veritat és que de jove no tenia grans ídols, m’encantaven totes les grans estrelles dels Jocs Olimpícs; ja de gran, el meu ídol és en Haile Gebrselassie, el més gran i complert dels atletes que mai he vist a córrer.\n-Com planifiques la teva temporada? Quantes curses de cada disciplina fas aproximadament?\nA l’hivern preparo el cros que m’agrada molt i l’alterno amb curses d’asfalt (de 10km fins a marató) i amb les curses amb raquetes de neu; quan arriba el bon temps m’oblido de l’asfalt i de la pista i em centro exclusivament amb la muntanya. Al llarg de l’any puc fer unes 30 curses, la meitat són de muntanya (raquetes + curses de muntanya) i la resta entre asfalt, cros i pista.\n-Tinc entès que et mous millor en curses curtes, que no superin els 30km. Recentment hem vist com un corredor que fins ara era més aviat de distàncies curtes, en Tòfol Castanyer, ha fet un molt bon resultat a la Cavalls del Vent. Quan et veurem a tu fent un Ultra-Trail?\nEn Tòfol es defensava molt bé en curses de mitja distància, però el conec molt bé i sabia, per converses que he tingut amb ell, que si podia preparar curses de llarga distància segur que estaria al capdavant, no m’ha estranyat gens!! A mi, però, em costarà més: muscularment em costa molt adaptar-me al desgast que suposen aquest tipus de curses, per tant crec que em serà complicat poder lluitar per intentar guanyar aquest tipus de curses, però segur que algun dia m’hi veureu...no sabria dir-te quan, però algun dia...\nEn Just amb el seu company Tòfol\n-Durant l’hivern et dediques sobretot a curses de raquetes de neu, i n’ets l’actual campió d’Europa. Per on entrenes aquesta disciplina? Fas entrenaments específics sobre neu o tan sols et ‘’calces’’ les raquetes en el moment de la cursa?\nCom bé dius, a l’hivern faig curses amb raquetes...però no les puc entrenar, el Pirineu em cau una mica lluny i no tinc massa temps; així que preparo el cros i, el dia de les curses amb raquetes, me les fico i a córrer. Tan sols intento fer un parell d’entrenos previs a la primera competició i llestos.\n-Molts corredors de muntanya es decanten per l’esquí de muntanya a l’hivern com a esport complementari. Ho has provat mai?\nSi, ho he provat, i m’encanta, la sensació de fer muntanya a l’hivern, amb esquís, es genial, en un futur tinc ganes de fer-ne més, però tan sols a nivell d’excursionisme, no tinc el nivell mínim per poder competir ni molt menys.\n-Combines entrenaments de running amb bicicleta ?\nLa bicicleta l’agafo molt poc; mai he estat una persona d’anar amb bici, de manera que quan l’agafo tinc més molèsties i sensacions rares que altre cosa.\n-Quina és la teva zona preferida per entrenar en la muntanya? El fet d’entrenar per muntanya t’ha ajudat a obtenir millor resultats en les curses d’asfalt, o viceversa ?\nZona preferida: qualsevol senderó perdut de les nostres muntanyes, allà on no es pot arribar d’altre manera que no sigui caminant o corrent...m’encanta la sensació d’estar enmig de la natura de veritat. I el tema de la muntanya i l’asfalt, han estat complementaris, el fet d’entrenar en un m’ha fet millorar en l’altre i viceversa, per a mi és una combinació perfecte.\nA l'Olla de Núria\n-Com va sorgir el contracte amb New Balance? Què t’aporta com a principal esponsor?\nVa sorgir just després de que guanyés la Pujada a la Torre de Collserola, ara fa 4 anys. És una marca que aposta per molts atletes estatals especialistes en cros i pista, per exemple a Catalunya tenen en Pol Guillen, Nacho Cáceres, Rosa Morató, Txell Calduch entre d'altres. Des de llavors m'han facilitat tot el material que he necessitat per poder córrer i he pogut provar la majoria de models de bambes de running i de trail que tenen al mercat, estic molt content amb el tracte rebut i amb el material que m'han proporcionat; és una marca poc coneguda en el nostre país, però que té models de sabatilles molt i molt bons.\n-Pertanys a la selecció catalana, i suposo que has vist ‘’crèixer’’ esportivament noms coneguts com en Kilian Jornet i la Mireia Miró. Què destacaries d’ells?\nDoncs sí, tinc l’enorme sort i plaer d’haver coincidit i de seguir coincidint amb ells; en podria destacar moltes coses que tots ja coneixem (podis, campionats, esperit de sacrifici,...) però jo no em quedo amb res d’això, jo em quedo amb el fet que estic segur que d’aquí a 20 anys, quan em trobi amb ells en qualsevol muntanya fent una simple excursió, podré parlar-hi com ho faig ara, perquè són unes grans persones i bons amics, i això quedarà per sempre.\n-La Selecció catalana té membres de renom, com els ja anomenats Kilian i Mireia, però també altres com en Pere Aurell, Xavier Espiña, Núria Picas, Jessed Hernàndez i tu mateix. Per què creus que en un país tant petit tenim una selección tant forta?\nSuposo que hi ha varis factors: la tradició històrica que tenim, encapçalada pel gran Quico Soler, seguida per l’Agustí Roc i ara ja amb tots els noms que tú dius. També està clar que vivim en un país amb molta muntanya, cosa que ajuda, i amb una gran tradició excursionista, cosa que és un dels altres puntals del nostre mundillo. No hem d’oblidar tampoc que a Catalunya tenim la FEEC que ha ajudat i segueix ajudant a què tots nosaltres poguem competir internacionalment, això també és molt i molt important per entendre l’èxit de tants catalans en aquest esport.\nJust Sociats amb els companys de selecció\n-En últim lloc, quin desig esportiu t’agradaría cumplir en els pròxims anys? Quin és el teu principal objectiu?\nEl meu principal i únic objectiu és seguir disfrutant de la muntanya, ja sigui corrent o no, però disfrutar-la. La resta, està demostrat que ve lligat a això, si disfruto i entreno, arribaran els resultats.\nEn últim lloc agraïr la bona disposició i l'amabilitat de l'entrevistat, Just Sociats.\nPublicado por pol en 11/19/2011 01:42:00 p. m.\nEtiquetas: AAET Valls, Just Sociats Asensio, Selecció catalana de curses de muntanya\nAvui, diumenge, havia de fer la Burriac Xtrem, però estic lesionat i de moment no puc córrer. Tot i així he anat a veure la sortida de la cursa i a saludar companys. A les 9:15 m'he trobat amb l'Oriol i sota la pluja hem començat pujant pels carrers d'Argentona dirigint-nos cap a la pista forestal que porta a la Mutua de Cabrils.\nArribem fins allà després d'arreglar uns problemes tècnics de la bicicleta, i anem sumant KM envoltats per una boira ben espessa.\nArribem al Dolmen la Roca d'en Toni i ens dirigim cap a la font de Sant Bartomeu on de sobte comença a ploure ben fort i ens toca fer un corriol tècnic amb molta roca sota un bon aiguat.\nA l'ermita de St.Bartomeu\nFinalment refem el camí i arribem a Argentona per un altre corriol i per la riera fins a Mataró. En total uns 40km en 3h15, ritme suau però força constant i acabant a un ritme força alt. Això sí, ben enfangats!!\nBones notícies, no he tingut cap dolor al genoll tot i haver-lo forçat bastant en un parell d'sprints en pujada !\nPublicado por pol en 11/13/2011 06:09:00 a. m.\nFa dies que he assumit que la lesió al genoll que porto arrossegant des d'abans de la Marxassa tanca aquesta temporada 2011 pel que fa a curses i bons entrenaments. Em suposa un gran esforç no fer activitat física però d'altra banda m'està ajudant a gaudir de la muntanya d'una altra manera. Fa un parell de setmanes anava al Bastiments pel Coll de la Marrana i aquest pont també l'he aprofitat per disfrutar de la muntanya i el seu entorn.\nAquest cop amb la parella fins la Molina, i des d'allà pujant per pistes de Masella des de Coma Oriola fins al Niu de l'Àliga.\nFent la darrera pujada\nVam dormir en aquest magnífic refugi a quasi 2500m situat a la Tossa d'Alp. Amb un molt bon tracte i ambient i amb la presència constant de la boira i de nit un immens mar d'estrelles i foscor.\nL'endemà vaig aprofitar per fer el tram del recorregut de la Cavalls del Vent des del Niu fins a Serrat de les Esposes i vam fer la baixada fins a la Molina per Coll de Pal, tot això caminant es clar! Em feia mal el genoll només pel fet de caminar per desnivells forts, però el paisatge feia desaparèixer qualsevol dolor.\nCap a Serrat de les Esposes\nMar de núvols de bon mati\nAra, estirat al sofà amb poca mobilitat al genoll, intento ser optimista, tinc una sobrecàrrega important al tendó rotulià i no té cap altra curació que un bon descans i no fer cap activitat física que me'l faci forçar. No podré acabar d'arrodonir una temporada que no ha sigut molt bona però que m'ha aportat certa experiència, he seguit un pla d'entrenament dur durant 12 setmanes , he pogut participar en 7 mitges maratons de muntanya, he abandonat per primer cop en una cursa (Núria-Queralt 92km) i he conegut gent del ''mundillo'' i companys d'entrenaments.\nProp de Coll de Pal\nAixí doncs, espero un 2012 molt millor en aquest àmbit, ja que l'objectiu principal és acabar la meva primera marató de muntanya, i a més a més altres reptes personals fora de la competició, com pujar algun cim amb esquis de muntanya, fer la Travessa Cavalls de Vent en menys de 36h i intentar, durant l'any, fer el màxim possible d'excursions i entrenaments per zones d'alta muntanya.\nPublicado por pol en 11/04/2011 01:36:00 p. m.


Està previst que la piscina coberta es reòbriga a finals de setembre o principis d’octubre – BÉTERA – toda la información del Bétera, Valencia\nEstà previst que la piscina coberta es reòbriga a finals de setembre o principis d’octubre\nEstà previst que la piscina…\nEn el ple ordinari del mes de setembre de Bétera, celebrat el passat dilluns, la Portaveu de Compromís, Cristina Alemany, va preguntar per la data prevista per a reobrir les portes de la piscina coberta municipal de cara a la nova temporada.\nSegons li va explicar l’alcaldessa de Bétera i responsable d’Esports, Elia Verdevío, està previst que siga a finals del mes de setembre o principis d’octubre.\nD’altra banda, cal mencionar que Verdevío i la regidora d’Urbanisme i Manteniment d’Edificis Públics, Eva Martínez van visitar el passat 26 d’agost les instal·lacions esportives de la piscina coberta “amb motiu de la situació actual en les quals es troben”, segons van indicar a través d’una publicació en les Xarxes Socials i Web oficial del consistori. Respecte a aquesta visita també va preguntar Alemany. Elia Verdevío va indicar que el departament d’Esports va acompanyar a la responsable de manteniment d’Edificis Públics per veure com es troben actualment els vestidors de les instal·lacions. A més, Eva Martínez va indicar que, malgrat les últimes obres realitzades hi ha per a ella encara algunes coses a millorar, les quals estan sostingudes per informes tècnics.\nLes actuacions de millora que es pretenen fer a més de la del vestidor i el control d’accessos, són a la primera planta de la piscina.En aquest vídeo, oferim tots els detalls al respecte a través de les diferents intervencions:


La rebotiga del MDM: Writings and lectures - 11\nWritings and lectures - 11\nClaustre de Tarragona, de Santiago Rusiñol\nDesprés d’uns mesos d’inactivitat en aquest blog motivada per un excés de feina, ens posem una altra vegada al peu del canó i reprenem el ritme que ens era habitual a “La rebotiga del MDM” per comentar novetats i notícies vinculades a la institució. La més recent és que segurament aquesta setmana sortirà el número 10 d’El Propileu. Us n’avancem un petit article que hi he escrit sobre Rusiñol.\nLes estades de Santiago Rusiñol a Tarragona estan perfectament documentades. La primera tingué lloc durant tot el mes de juny i la primera setmana de juliol de 1894; la segona, el setembre i primers dies d’octubre de 1897. Les altres visites a la ciutat no tingueren conseqüències pictòriques i, per tant, no les considerem. L’escriptor i crític d’art Josep Yxart havia estat una de les persones que més havien influït en la formació diguem-ne intel·lectual de Rusiñol i aquest li tenia un gran afecte. A Barcelona tothom sabia que Yxart es trobava retirat a casa seva a Tarragona afectat d’una malaltia aleshores irreversible, una tuberculosi laríngia, però Rusiñol, que tornava de Florència i de París, segurament no s’imaginava la gravetat real d’aquella malaltia. Se’n va anar a Tarragona a fer companyia a l’amic i a explicar-li les seves darreres descobertes en el camp de l’art. Però en aquell moment l’ànima de Rusiñol estava més malalta que la gorja del seu amic. Rusiñol es trobava obsessionat pel que havia vist als frescs sobre El triomf de la mort al Campo Santo de Pisa i a Tarragona no parava de parlar de morts i de pintar fèretres cremant o les tàpies del cementiri amb un carro de morts, cosa que esgarrifava al pobre Yxart. Ja en aquesta primera estada a Tarragona Rusiñol va plantar el seu cavallet a la catedral i va pintar dos quadres grans: una vista del claustre i Sant Sepulcre, que és un interior.\nClaustre de Tarragona, 1897, oli sobre tela, 66 x 54,5 cm., N.R. 201.622. Donació Montserrat Carreras Jané, 2006.\nYxart morí el 25 de maig del 1895, mentre Rusiñol es trobava a París. El 26 d’abril de l’any següent Rusiñol tornava a ser a Tarragona per pronunciar a l’Ateneu, a precs de l’amic d’Yxart i seu Joan Ruiz i Porta, la conferència sobre Andalusia que ja havia estrenat a l’Ateneu Barcelonès. Va ser segurament en aquesta ocasió quan Rusiñol va acceptar l’encàrrec de pintar el retrat d’Yxart per a la Galeria de Tarragonins Il·lustres de l’Ajuntament. La instal·lació oficial d’aquesta obra tingué lloc el 24 de setembre del 1897, i amb aquest motiu Rusiñol va realitzar la seva segona campanya pictòrica a Tarragona. Els temes preferents de la primera havien estat el cementiri i la catedral. Els de la segona seran els claustres de la catedral i el Mèdol o la pedrera romana, és a dir, la mística de ressonàncies religioses i la força de la naturalesa que creix a la bona de Déu, sense intervenció humana, i que acaba vencent la història i el passat.\nCal tenir present que Rusiñol es trobava en el moment més fort de la seva època mística. Acabava de sortir el seu llibret-breviari Oracions, preciosament editat. En un banquet que li oferiren els amics i admiradors que Rusiñol tenia a Tarragona, els llegí alguns capítols d’aquest llibret d’Oracions que l’autor no adreça mai a Déu ni a cap sant, solament cau de genolls davant l’albada, el mar, les Piràmides, el Partenó, les catedrals, els pintors primitius italians, Leonardo, el cant pla, la campana, els xiprers, el capvespre, la mort. Es tractava d’una mística panteista que no tenia res a veure amb la cristiana, però no l’atacava directament, solament la diluïa en un sentiment vague i còsmic. Miquel Utrillo, que segurament acompanyava Rusiñol en aquests segona estada a Tarragona, explica que mentre aquest pintava el nostre quadre Font gran del Claustre, se li acostà un canonge de la metropolitana, i en vista que no deia un mot, Rusiñol li preguntà: “Què li’n sembla?” El canonge respongué: “Bonic, però massa místic!” Rusiñol s’encongí d’espatlles i es digué: “Aquesta gent, no hi ha qui els entengui!” (Història del Cau Ferrat, p. 86). La pintura simbolista i sobretot la més mística de Rusiñol ha de ser interpretada des d’aquesta tessitura.\nLa fitxa i el currículum del quadre que comentem podem sintetitzar-los així:\nExposicions: Barcelona. 1898, Sala Parés, “Exposició de Belles Arts”, núm. 94: Claustre de Tarragona; París, 1899, L’Art Nouveau (Sala Bing), “Les Jardins d’Espagne de Santiago Rusiñol”, núm. 30: Le Cloître (Tarragone).\nThe Studio, XVIII, núm. 81, desembre, 1899.\nEl nostre quadre va cridar l’atenció de la premsa internacional arran de la seva exposició a la Sala Bing de París. Max Jacob (Léon David) va escriure una gasetilla a Revue d’Art, núm. 2, 11 de novembre 1899, L’Exposition Rusiñol en la qual reproduïa ben destacada la fotografia del nostre quadre i comentava: “Cal parlar de pintura amb aquest delicat poeta dels claustres frescs i closos, de les solituds sumptuoses a les terrasses de marbres i als sortidors florits? Sens dubte que sí. Aquest poeta de la pau i de la calma construeix les seves teles amb una gran simplicitat, en línies rectes i plans ben definits... La seva paleta és extraordinàriament grisa, blava, verda i or, però el seu color traspua poesies inesperades quan el sol acarona les transparències daurades dels sortidors i els raigs d’aigua, quan grata els murs amb un buf d’or, els metal·litza encara amb un revestiment morat d’ombra mentre deixa sonar l’esclat daurat d’un espès pòrtic”. Va parlar també d’aquest quadre Jean Lorrain a La Presse, Thiébault-Sisson a Le Temps i G. Mourey a la revista anglesa especialitzada The Studio, XVIII, núm. 81, desembre, 1899, p. 198. Escriu: “Rusiñol tracta amb especial amor aquelles vistes en què reviu l’antic esperit heroic i místic d’èpoques passades. Com a veritable artista, Rusiñol ho revesteix tot amb el seu caràcter especial, i pren tanta cura d’un arbre com d’una peça arquitectònica, una font o un passeig com si es tractés de fer un retrat i de comunicar vida a expressions humanes”.\nPublicat per J de C Laplana a 13:08\nEtiquetes de comentaris: Claustre, Montserrat, Museu, Rusiñol, Tarragona


València es postula com a candidata als Premis Goya 2021\nLa ciutat vol ser la seu de la gala per a commemorar el centenari del naixement de Luis García Berlanga i licitarà per albergar els Premis Feroz\nLa regidora de Turisme i presidenta de la Fundació Turisme València, Sandra Gómez, ha presidit una primera reunió amb professionals del sector audiovisual en la qual “hi ha hagut un suport rotund a la iniciativa que València es postule com a ciutat per a acollir la gala dels premis Goya en el futur”.\nEs tracta d’un projecte a mitjà termini, amb intenció d’optar a la seua 35ª edició en 2021, “any en què celebrem el centenari del naixement de Luis García Berlanga, un dels més prestigiosos directors espanyols, nascut a València, cofundador de l’Acadèmia de Cinema i president d’honor des de 1986 fins a 2010″.\nAl costat de la València Film Office i Valencia Convention Bureau, la reunió s’ha enfocat a liderar, conjuntament, la candidatura de la ciutat per a acollir la gala dels Goya. Sandra Gómez ha destacat que l’objectiu de la trobada ha sigut “sumar la complicitat, tant de les institucions públiques com del sector audiovisual, per a presentar una candidatura madura i consensuada”.\nDurant la reunió, s’ha coincidisc que “és interessant plantejar-ho a dos anys vista, acompanyat de pla de promoció del cinema valencià i aprofitant les oportunitats que sorgeixen per a consolidar València com una destinació cinematogràfica amb possibilitats, amb iniciatives com optar als premis Feroz o la Trobada entre Associacions Audiovisuals d’Espanya i Portugal“, ha assenyalat Sandra Gómez.\nEl sector ha mostrat unanimitat davant les possibilitats de la ciutat per a acollir la gala dels Goya, que “permetria donar visibilitat a la ciutat i potenciar la indústria audiovisual valenciana”. “Per exemple, l’Ajuntament de Sevilla va calcular que l’impacte econòmic de l’esdeveniment va suposar al voltant de cinc milions d’euros, per la qual cosa es tracta d’un esdeveniment rendible; no solament a nivell de visibilitat de València sinó també d’impacte directe a la ciutat·, ha afegit.\nL’Any Bigas Luna dóna suport a la candidatura de València per a albergar els Goya 2021


Retard de tres setmanes a les obres de les avingudes Mitterrand i Martí\nEl conseller d’Obres del comú, Jordi Rich, creu que abans de les festes de Nadal hauran acabat\nLes obres de les avingudes François Mitterrand i Joan Martí d’Encamp van amb retard. La data prevista per a l’entrega era el 4 de desembre, just abans del pont de la Puríssima espanyol, però encara s’hi està treballant. El conseller d’Obres del comú, Jordi Rich, va confirmar aquest retard i va dir que esperen “tenir les obres acabades abans de les festes de Nadal”. El que sí que va voler destacar Rich és que “ja s’ha restablert la circulació pràcticament a tota l’avinguda. Tot i que hi ha un tram, davant del comú, en què s’està posant la rigola i\nDoncs era de preveure que la finalització es perllongués, no era credible el venciment anunciat, i aixó, amb l'espectacular paciencia de comerciants i pobladors. La sort és que es tracta d'Encamp, parroquia de segona divisió, desgraciadament. Definitivament no considero que exiteixi cap força política amb possibilitats de millorar el nostre poble, de debò.


Apartaments amb vistes al mar a Barcelona per a 2 o 4 | Lugaris Beach\n47-57 m² útils de superfície amb vista a la mar frontal o lateral segons disponibilitat, sala d'estar-menjador amb 1 sofà-llit individual o doble, cuina americana, 1 habitació amb llit matrimonial i 1 bany amb banyera.\n45-57 m² Útils de superfície,\n1 habitació amb llit de matrimoni,\n1 bany con banyera\nDesde 88 €/nit Reserva ara! Reserva aquest apartament\nViatjar per negocis és una oportunitat única a nivell professional, però també a l’esfera personal, ja que ens brinda la possibilitat de conèixer altres indrets i cultures.\nA més d’una ubicació privilegiada, els apartaments apleguen les característiques indispensables perquè el vostre pas per Barcelona sigui una experiència realment única\nPerò encara hi ha més: des de les seves dependències, gaudireu d’incomparables vistes al mar.\nApartaments a Barcelona per 2 a 4 persones Business Sea View\nViatjar per negocis és una oportunitat única a nivell professional, però també a l’esfera personal, ja que ens brinda la possibilitat de conèixer altres indrets i cultures. I a l’hora de fer aquest pas, Barcelona pot ser una magnífica elecció. Tant com ho és confiar en l’experiència de Lugaris Beach i descobrir els seus luxosos apartaments per a 2 a 4 persones Business amb vistes al mar.\nPel seu clima, el seu ingent patrimoni artístic, la seva extensa oferta cultural i de lleure, les seves agradables platges i la seva exquisida gastronomia, Barcelona s’ha consolidat com una de les urbs més visitades d’Europa i del món. Un llistat d’al·licients que inclou l’excel·lent qualitat de vida que ofereix, avalada per estudis com els de la revista de tendències Monocle o la consultora Mercer, on la capital catalana figura entre les millors ciutats del planeta.\nAquesta dada ens empeny a continuar treballant i esforçant-nos perquè els nostres apartaments de lloguer per a 2 a 4 persones Business Sea View estiguin a l’alçada d’aquesta localitat de somni. Per aconseguir-ho, hem tingut cura de tots els detalls, començant per la seva estratègic emplaçament a l’històric barri del Poblenou —els pisos de Lugaris Beach es troben al passeig de Calvell, 45— i a tot just 200 m de les platges de Bogatell i la Mar Bella. L’edifici compta amb vigilància les 24 hores i disposa de piscina, solàrium, pàrquing opcional i ascensor.\nELS TEUS APARTAMENTS AMB VISTAS AL MAR TOTALMENT EQUIPATS\nA més d’una ubicació privilegiada, els apartaments apleguen les característiques indispensables perquè el vostre pas per Barcelona sigui una experiència realment única. Així, hi podreu gaudir d’una superfície útil d’entre 45 i 57 m², cuina americana, saló menjador, 1 habitació amb 2 llits individuals o 1 de matrimoni i 1 bany amb dutxa o banyera.\nI perquè pugueu dedicar el vostre temps lliure només a aquelles coses que són realment importants, hem equipat els nostres pisos amb totes les comoditats: Wi-Fi d’alta velocitat, televisió via satèl·lit, climatització de fred o calor, caixa forta, mobiliari, assecador, planxa i taula de planxar, cafetera Nespresso, estris de cuina, vaixella, nevera amb congelador, forn, microones, rentavaixelles, rentadora-assecadora, kettle, roba de la llar i diverses amenities. D’altra banda, i gràcies al nostre servei de neteja setmanal, el vostre pis lluirà sempre impecable. A més, aquí podreu trobar un gran ventall d’apartaments amb terrassa a Barcelona.\nPerò encara hi ha més: des de les seves dependències, gaudireu d’incomparables vistes al mar. Us imagineu la sensació de contemplar el Mediterrani sempre que vulgueu? Amb Lugaris Beach i els nostres apartaments per a 2 a 4 persones a Barcelona amb vistes al mar, això serà possible.\nVoleu que les vostres vacances a Barcelona siguin encara més plaents? En aquest cas, us oferim un extens ventall de serveis addicionals perquè només hagueu de preocupar-vos de gaudir del vostre pas per la Ciutat Comtal. Deixeu que ens encarreguem de la vostra compra al supermercat, d’adquirir regals, de reservar entrades per a concerts o espectacles, de llogar bicicletes o limusines, de contractar un cangur per als vostres fills, de buscar-vos un bressol, de portar-vos a casa els vostres begudes preferides o la premsa nacional i internacional…\nAmb els nostres apartaments a prop de la platja, us assegurem que us hi sentireu com a casa. Benvinguts/des a la vostra nova vida a Barcelona!


LLIBRE - Educació, país, llengua - CATzona\nLLIBRE – Educació, país, llengua\nAquest llibre permet fer un exhaustiu repàs a la història de l’ensenyament a Catalunya els últims 150 anys. En aquest repàs la llengua té un paper rellevant, així com la qüestió nacional. Relata la relació amb Pompeu Fabra, i n’aporta informació inèdita. Tanmateix repassa les coincidències i divergències amb noms claus de la història educativa d’aquest país com Alexandre Galí i Joaquim Xirau.\nJordi Monés i Pujol-Busquets (Badalona, 1928) és un pioner de la història de l'educació als Països Catalans i a l'Estat espanyol ; així com un defensor dels drets lingüístics de la llengua catalana. Va ser el fundador de la “Societat d'Història de l'Educació dels Països de llengua catalana”, filial de l’IEC. Pedagog, enginyer, sociòleg de l’educació… la seva obra escrita és molt àmplia. Ha publicat més d’una vintena de llibres a l’entorn de la història de l’ensenyament a Catalunya, però també de la seva transformació passada la Guerra Civil. Entre els seus volums hi ha La llengua a l'escola 1714-1938. Monés ha estat un ferm defensor de la causa de la llengua catalana a l’escola. Llengua i escola, un binomi que ens ha permès mantenir la cohesió social com a país i ens ha convertit en un exemple arreu del món.\nEl Palau Robert i l’Oficina Antifrau presenten l’exposició ‘Corrupció! Revolta ètica’


Els projectes d'emprenedoria i crèdits de síntesi de cicles formatius al CTFC | Nació Solsona\nEls projectes d'emprenedoria i crèdits de síntesi de cicles formatius al CTFC\nAquest passat dijous 6 de juny, darrer dia de classes ordinàries a la Formació Professional de l'Escola Arrels, l'alumnat va presentar en una jornada oberta a l'edifici Seminari del CTFC els seus projectes d'emprenedoria i crèdits de síntesi\nper Redacció , Solsona, 14 de juny de 2019 a les 16:48 |\nActualment a l’escola impartim els cicles formatius de grau mitjà de Conducció d'activitats físicoesportives en el medi natural, d'Activitats Comercials, de Manteniment electromecànic i processos industrials i de Sistemes microinformàtics i xarxes. A més, de grau superior, el d'Administració i finances. En tots ells l'alumnat cursa una assignatura d'empresa i iniciativa emprenedora que cristal·litza en una idea de negoci i un pla empresarial. A més, en els cicles formatius de caire industrial (el de Manteniment i el d'Informàtica), l'alumnat elabora un prototip d'algun aparell en el marc d'un projecte de síntesi.\nEnguany vam presentar tots aquests treballs a l'edifici Seminari del CTFC i és que aquest ha estat l'espai on l'alumnat ha gaudit de sis sessions amb el coach de Sherpa.cat Jordi Puigdellívol, que els ha acompanyat en l'elaboració de les idees de negoci i plans d'empresa durant tot el curs 2018/2019.\nAlguns dels projectes de negoci presentats foren empreses relacionades amb la conducció d’activitats esportives en alta muntanya, el transport sostenible amb mobilitat elèctrica, la creació d’espais d’oci especialitzats per a jovent, serveis d’advocacia especialitzats, una empresa d’importació de cafè colombià basada en comerç just i una empresa de formació amb sistemes de realitat virtual, entre d'altres.\nRespecte als crèdits de síntesi, es van presentar diversos videojocs amb formats diferents, un sistema automàtic que dispara fotografies pensat per a malalts d’Alzheimer, un braç robòtic, diverses maquetes automatitzades i un sistema d'emmagatzematge d'arxius per xarxa, entre d'altres.\nRecordar, finalment, que com escola estem adherits a la xarxa d'emprenedoria del Departament d'Educació que ens força a realitzar accions, tant de caire acadèmic com d'experiència vivencial, relacionades amb el món de la creació d'empreses i les startups.\nAgraïm novament des d'aquí al CTFC, a Catalunya Emprèn i a GlobaLleida el seu acompanyament en tots aquests projectes i en la cessió dels seus espais.\nBons resultats per l’Escola Arrels a les proves Cangur


Curs d' Access Bars® | ekilibrat.net\nImparteix: Ana Belen Ortigosa\nEl mateix curs es va repetint al llarg de l’any:\nEn què consisteix el curs d'Access Bars®?\nÉs un curs on hi haurà un abans i un després. Un canvi de vibració. On la teva vida començarà a fluir cap allà on la vulguis dirigir.\nQuè anheles en aquesta vida que encara no s’ha donat?\nDoncs tot això pot començar a fluir des d’un altre espai que no jutja, que no ho passa per la raó constantment, que no et limita… I tot de forma FÀCIL I GAUDINT. Semblaria una utopia, si no fos per què són milers les persones que a l’apropar-se a les ACCESS BARS han viscut aquesta experiència de canvi i de molta més prosperitat en les seves vides (si vols pots veure videos de testimonis a la pàgina oficial d’Access Consciousness per a saber més sobre aquestes experiències)\nPregunta-ho i deixa-t’ho sentir en el cos… Si la sensació és lleugera, és que aquest és el teu curs. El que vindrà després serà tota una AVENTURA!!! Estàs disposat/da a VIURE-LA INTENSAMENT???\nEn el curs entre d’altres coses, aprendràs a tocar, activar i córrer l’energia que es densifica a les 16 barres que tenim en el cap. Fent un reset mental i emocial a la nostra ment, per donar-li més facilitat, ampliar consciència i eliminar limitacions.\nDoncs a més a més, et puc assegurar que és un procés realment fàcil d’aprendre i d’aplicar, ho pot aprendre un nen/a de menys de 10 anys. Només cal estar present i tocar suaument aquests punts, que tenen a veure amb diferents aspectes de la nostra vida, per poder funcionar des d’un espai nou, sense repetir els patrons que ja no ens serveixen, ni ens nodreixen.\nSi abans de decidir-vos a fer la formació em voleu saber una mica més d’aquesta tècnica, no dubtis en posar-te en contacte amb mi. Estaré encantada d’atendre’t.\nEmpoderar-te a reconèixer el saber i poder que hi ha en tu.\nCrear un ambient amè, divertit i acollidor per poder adquirir els coneixements amb facilitat.\nConèixer que són les Access Bars i d’on ve aquest saber.\nDescobrir i integrar un conjunt d’eines d’aquesta tècnica tan potent.\nAdquirir l’aprenentatge de com fer activar i correr les barres d’Access.\nPracticar la tècnica 2 vegades amb les companyes de la formació, sempre guiada amb tot el que la meva experiència et pugui aportar.\nRebre 2 sessions completes de la tècnica per un/a company/a de curs.\nComençar a viure des d’una consciència més amplia i més amorosa i respectuosa cap a nosaltres mateixes i els que tenim al voltant.\nA terapeutes, buscadors/es, aventurers/es que volen adquirir eines per potenciar el seu treball personal i el que fan amb les persones amb les que treballen. Aquesta eina MULTIDIMENSIONA qualsevol procés terapèutic i vivencial.\nL’únic requisit és voler passar-ho bé i gaudir plenament del curs. Si no desitges això, aquest no és el teu curs!\nOrigen de les ACCESS BARS. Conèixer els seus fundadors (video).\nIntroducció a las ACCESS BARS.\nDiferents eines complementàries a Access.\nCom fer correr l’energia abans de la sessió.\nEl Fonament de les Barres.\nConèixer cada Barra i en el que incideix (16 aspectes de la nostra vida : control, diners, creativitat, sanació, comunicació, consciència, somnis, sexe, cos, goig, tristesa, pau, gratitud, etc.)\nCom és una sessió (partint de que cada sessió és diferent i única).\nCom fer córrer les barres a distància.\nIncompatibilitats amb les sessions de barres.\nExemple de sessió de barres.\nDubtes , preguntes, impressions.\n4 pràctiques de sessions de barres (2 rebent i 2 donant).\nPercepcions, experiències viscudes durant la sessió, preguntes.\nLliurament del CERTIFICAT INTERNACIONAL de la formació i foto corresponent amb tot el grup.\n.. a partir d’aquí… QUÉ MÉS ÉS POSSIBLE EN LES VOSTRES VIDES I LA DELS QUE US ENVOLTEN???\nRebreu el Certificat Internacional com a practicant d’aquesta meravellosa eina, i podreu tant fer intercanvis amb altres practicants/formadores, com donar sessions als amics, familiars i/o professionalment (cobrant per la vostra genuïna aportació a la vida dels altres). Per tant sapigueu, que aquest curs serà una inigualable inversió que farà expansiva la vostra ABUNDANCIA.\nQUE MÉS ES POSSIBLE?\nExplorant les Access Bars donis del 2011\nReflexologa podal, facilitadora de Reiki, combinant les meves sessions amb el massatge facial ayurveda i la auricoloterapia\nBuscadora de vivències que m’aportin més consciència i plenitud en el meu dia a dia.


Sakuranbo - Japanese Inn Budapest Hongria - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSakuranbo - Japanese InnBenczur Utca 7., 06. Terézváros, Budapest, Hongria, 1068 - Veure al mapaExcel·lent8,8Basada en2comentarisSakuranbo - Japanese InnVeure més fotosVeure més fotosVeure totes les 28 fotosMolt bona ubicació 8,8Veure al mapa8,8Ubicació\nDistàncies i informació bàsicaaeroports a prop15 kmAeroport Internacional Liszt Ferenc de Budapest (BUD) - Budapest125 kmAeroport de Sliac (SLD) - Banská Bystricaestacions de tren i autobús200 mBajza utca Metro Station200 mKodály körönd Metro Stationhospitals i clíniques950 mPeterfy Sandor Utcai Korhaz Rendelőintezet Es Baleseti Kozpontfarmàcies150 mAndrassy Gyogyszertarbotiga de conveniència1,8 kmBoszEcset Storecaixer automàtic150 mATM\nSobre l'allotjamentDescripcióTant si es tracta d'un viatge de plaer com si és de negocis, Sakuranbo - Japanese Inn és una elecció d'allotjament magnífica quan visiten Budapest. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Sakuranbo - Japanese Inn ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Sakuranbo - Japanese Inn la base perfecta per a gaudir de la seva estada a Budapest.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilEntrada/SortidaHorari d'entrada des de: 09:00 AMHorari d'entrada fins a: 04:00 PMHorari de sortida fins a: 12:00 PML'allotjamentNombre d'habitacions: 3Mostrar més


Desarticulada una de les majors organitzacio... - Govern.cat\nquery_builder 20 abril 2021 09:10\n. En una operació conjunta sense precedents, per l’alt grau d'especialització de l’entramat criminal, els Mossos d’Esquadra i Policia Nacional han detingut 65 dels seus integrants, la majoria dels quals de nacionalitat xinesa\n. La investigació de tots dos cossos atribueix als membres d'aquest grup mafiós, en diferent grau de participació, els delictes d'organització criminal, tràfic de drogues, blanqueig de capitals, usurpació d'identitat, defraudació de fluid elèctric i falsedat documental\n. Així mateix, s'han realitzat un total de 29 registres en diversos domicilis, locals i naus industrials de Barcelona, Tarragona, Oviedo, Gijón, Bilbao, així com a Portugal i Països Baixos\nAgents de la Policia de la Generalitat-Mossos d’Esquadra de la Divisió d’Investigació Criminal (DIC) i de la Policia Nacional han desmantellat una de les més importants organitzacions criminals d'origen xinès, coneguda com el Bang de Fujian, dedicada al tràfic internacional de marihuana.\nL’operatiu conjunt, en el que han participat més de 350 agents i que ha comptat amb el suport de CITCO i Europol, ha permès detenir 65 integrants de l’organització, la majoria d’origen xinès. Així com realitzar 29 entrades i registre en diversos domicilis, locals i naus industrials de Barcelona, Tarragona, Oviedo, Gijón, Bilbao, així com a Portugal i Països Baixos\nA finals de 2019, un equip conjunt d’investigació integrat per Mossos d´Esquadra i Policial Nacional, sota la direcció del Jutjat d'Instrucció número 5 de Badalona (Barcelona), va iniciar una investigació arran de la detecció de diferents enviaments de paqueteria que contenien importants partides de marihuana envasada.\nFruit de les indagacions policials es va posar al descobert que darrere d'aquests enviaments s'ocultava la participació d'una àmplia organització criminal que es trobava totalment assentada a Catalunya, tot i que comptava amb diferents ramificacions en diversos punts del territori espanyol i en diverses localitats europees.\nEls investigadors van constatar que l'organització comptava una estructura delinqüencial perfectament definida i amb un elevat grau d’especialització per a dur a terme les seves activitats delictives a escala internacional.\nL’entramat criminal estava separat en diferents faccions, cadascuna de les quals gestionava diferents produccions de marihuana amb les que nodrien l’actual gran demanda europea. S’ha acreditat que haurien realitzat més de 700 enviaments de paqueteria, que contenien marihuana, a diferents punts d'Europa (França, Portugal, Holanda, Alemanya, Romania, el Regne Unit, etc.)\nEn aquest sentit, cada facció funcionava de manera de cooperativa de treball compartit, les persones que pertanyien a cadascuna d’elles eren considerades sòcies i treballadores. Aquesta metodologia organitzativa permetia que si un dels grups queia, els altres es mantenien actius sense gaires perjudicis, ja que els permetia funcionar de manera individualitzada.\nA més, la xarxa criminal comptava amb la col·laboració de diferents persones que assentades en diferents països d'Europa gestionaven la venda de les partides de droga produïdes.\nVista l'amplitud i l'abast de l'organització, el 14 d'abril es va establir un dispositiu policial conjunt, tutelat pel Jutjat d'Instrucció número 5 de Badalona, que va permetre detenir 57 persones, les quals es sumarien a les vuit detencions que ja s’havien detingut en el transcurs de la investigació.\nL’operatiu també va permetre bloquejar de diferents comptes corrents i embargar diversos béns mobles dels grups. Així com realitzar 23 entrades i escorcolls, a les que es sumarien altres sis que ja s’havien fet en fases prèvies, en diferents pisos, locals i naus industrials que l’organització tenia a Barcelona, Tarragona, Oviedo, Gijón, Bilbao i en domicilis de Portugal i Holanda.\nL’acció policial va estar coordinada per efectius de la Divisió d’Investigació Criminal dels Mossos d’Esquadra i de la Policia Nacional, adscrits a la Brigada Central de Crim Organitzat, UDYCO, de la Comissaria General de Policia Judicial i Brigades Provincials de Policia Judicial de Barcelona i Astúries\nEn aquest sentit, cal destacar la participació d'Europol, en les tasques d'anàlisis i coordinació de la investigació liderada des de l’Estat espanyol, i del suport logístic prestat per CITCO (Centre d'Intel·ligència contra el Terrorisme i el Crim Organitzat).\nEn el dispositiu policial es van localitzar i desmantellar tretze plantacions que albergaven gairebé 40.000 plantes de marihuana en diferent fase de creixement. Les quals haurien pogut generar al voltant de 4.000 quilograms de marihuana, la qual cosa suposaria, tot el conjunt, uns beneficis per sobre dels 6 milions d'euros.\nLes plantacions disposaven de sofisticats sistemes de cultiu i manteniment que es nodrien de manera il·legal de fluid elèctric. Aquest fet demostra l’alt grau d’especialització dels grups criminals. Per aquest motiu en l’operació també van intervenir tècnics d’Endesa que van determinar que hi havia set connexions fraudulentes a la xarxa elèctrica, que suposaven un consum il·legal equivalent al consum anual de 1.177 habitatges.\nDe la mateixa manera, en el transcurs de la investigació els policies han pogut intervenir 8,5 quilograms de cocaïna, 2 quilograms de MDMA, gairebé 200.000 euros en efectiu i més de 380 kg de marihuana en cabdells, ja preparats per a la seva distribució i amb destinació internacional. Així com confiscar altres 259 kg de marihuana, que els investigadors encara estan analitzant quina relació té amb el grup criminal.\nL'organització criminal investigada, coneguda amb el nom de Bang de Fujian, ja era àmpliament coneguda per les Forces i Cossos de Seguretat per la seva vinculació amb el tràfic d'éssers humans i delictes contra els drets dels treballadors. L'actuació policial desenvolupada ha permès descobrir la seva dedicació actual, d’una manera intensa i molt especialitzada, al tràfic internacional de drogues.\nBarcelona, 20 d’abril de 2021\nFOTO 1 712\nFOTO 2 627\nFOTO 3 1222\nFOTO 4 1247


Bona actuació dels catalans al Dutch Junior Open Reviewed by Momizat on Jul 16 . Els passats dies 12 al 15 de Juliol el Frans Otten Stadion d'Amsterdam va acollir una nova edició del Dutch Junior Open d'esquaix, un dels tornejos juniors am Els passats dies 12 al 15 de Juliol el Frans Otten Stadion d'Amsterdam va acollir una nova edició del Dutch Junior Open d'esquaix, un dels tornejos juniors am Rating: 0\nEls passats dies 12 al 15 de Juliol el Frans Otten Stadion d’Amsterdam va acollir una nova edició del Dutch Junior Open d’esquaix, un dels tornejos juniors amb més prestigi, amb més de 400 participants dels 5 continents i amb 7 representants de la Federació Catalana a les diferents categories en joc.\nA la categoria sots 11 masculina el jugador de Sant Just Desvern, Oriol Sàlvia, va finalitzar en una meritòria desena posició, amb un balanç de 4 victòries i 3 derrotes.\nCinquena posició final per la jugadora de Lloret, Ona Blasco (Squash Project) a la categoria sots 13 femenina, amb dues victòries i una derrota.\nA la categoria sots 15 femenina Noa Romero (C.N.Sant Andreu) va finalitzar a la 17ena posició, després de perdre 1 partit i guanyar-ne 4.\nA la categoria sots 15 masculina Philip Georgiev (Club Ciudad Diagonal) va finalitzar en 14ena posició, amb 3 victòries i 3 derrotes, mentre que Nil Aguilera ( Esquaix Igualada) va ocupar la posició 31, amb 1 victòria i 5 derrotes.\nA la categoria sots 17 femenina novena posició final per Selena Georgieva (Club Ciudad Diagonal), amb un balanç de 4 victòries i una sola derrota.\nFinalment a la categoria sots 17 masculina, Pablo Dolz (C.N.Sant Andreu) va finalitzar a la 19ena plaça, després d’obtenir 4 victòries i només dues derrotes.


Els residents del Regne Unit que tornin de zones d'alt risc hauran de fer quarantena\nLa norma només està dirigida als residents que tornin al país, ja que l'entrada de no residents està prohibida\nper Júlia Navarro 05/02/2021 22:10h\nS'espera que altres grans hotels se sumin a la iniciativa del govern britànic | Catalunya Diari\nEls residents del Regne Unit que viatgin des de zones d'alt risc hauran de fer quarantena a un hotel assignat pel govern durant 10 nits. El primer ministre britànic, Boris Johnson, ha confirmat aquest dijous que la mesura s'implantarà el 15 de febrer i afectarà els residents que tornin al país des de 33 països de la «llista vermella» on les noves variants de la covid-19 estan molt esteses, com Sud-àfrica, Portugal, Emirats Àrabs i diversos països d'Amèrica del Sud.\nEspanya no queda afectada. La norma només està dirigida als residents que tornin al país, ja que l'entrada de no residents està prohibida. El govern establirà hotels prop dels aeroports i es demanarà als propietaris que proporcionin habitacions per més de 1.000 persones cada dia.\nEls viatgers estaran obligats a fer-se càrrec dels costos de l'allotjament, que s'estima que serà d'unes 80 lliures (equivalents a 88 euros) per cada nit d'hotel. A més, hi haurà personal de seguretat per assegurar que ningú abandona els establiments i acompanyar als hostes a l'exterior, en cas necessari. El govern britànic donarà els detalls sobre la reserva de l'habitació durant la pròxima setmana.\nEl Ministeri de Salut del Regne Unit, Matt Hancock, ha confirmat aquest dijous que ja s'han enviat propostes a establiments hotelers dels voltants de ports aeris i marítims. S'espera que hotels propers als aeroports de Heathrow, Bristol, Manchester, Edimburg, Glasgow i Aberdeen se sumin a la iniciativa del govern, que segons la premsa internacional, ja ha «bloquejat» milers d'habitacions anticipadament pels passatges que requereixin la quarantena.\nPaïsos amb hotels per a la quarantena\nAustràlia va ser un dels primers països a introduir la quarantena obligatòria als hotels per totes les arribades, des de finals de març de 2020. Durant almenys 14 dies des del dia de l'arribada, i 24 dies en cas de no fer-se la prova del PCR. Un autobús trasllada als viatgers des de l'aeroport als hotels.\nEn el cas de Nova Zelanda, la quarantena també ha de ser de 14 dies, però augmenta fins a 28 dies si els viatgers rebutgen fer-se la prova del coronavirus. Tots els viatgers han de portar un comprovant que confirmi que tenen assignada una habitació d'hotel abans de poder reservar el vol.\nA la Xina, els no residents hauran d'estar 14 dies en un hotel assignat pel govern que saben el dia de l'arribada. Als hotels, el personal truca als hostes dues vegades al dia per monitorar la salut i registrar les temperatures amb un termòmetre.\nLa mesura que contempla l'aïllament en hotels també està implantada a Hong Kong (21 dies), Taiwan (14 dies), l'Índia (7 dies), Indonèsia (5 dies), Filipines (14 dies), Singapur (14 dies), Tailàndia (14 dies) i Qatar (7 dies).\nLa decisió de Sanitat sobre la vacuna d'AstraZeneca: els grups d'edat que la rebran\nÚltima hora: Mor el mític actor Christopher Plummer\nRegne Unit Viatge


Penzion Růžový hrádek Krupka República Txeca - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Krupka.\nHorska 12, Krupka, Krupka, República Txeca, 41741 - Veure al mapa\n"Rooms where extremely clean, not one stain anywhere, carpets..."\nPer als viatgers què vulguin captar les imatges i els sons de Krupka, Penzion Růžový hrádek és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPenzion Růžový hrádek ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com habitació familiar, restaurant.\nA més, totes les habitacions ofereixen una gran varietat de comoditats com ara banyera hidromassatge, calefacció, escriptori, aparell de televisió, nevera per satisfer els clients més exigents. L'hotel ofereix meravelloses instal.lacions d'oci com esquí, parc infantil, jardí que faran de la vostra estada una experiència inoblidable. Si buscau un allotjament còmode i adequat a Krupka, faci de Penzion Růžový hrádek la vostra llar.\nTots els tipus de viatgers (99) Parelles (44) Viatgers en solitari (27) Famílies amb infants petits (11) Famílies amb infants grans (9) Grups (8)\nAllotjaments a Krupka


B&B Hôtel Strasbourg Nord Artisans Vendenheim França - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Vendenheim.\nRue des Artisans, Vendenheim, Vendenheim, França, 67550 - Veure al mapa\nDissenyat tant per oci com per negoci, B&B Hôtel Strasbourg Nord Artisans està situat idealment a Vendenheim; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA B&B Hôtel Strasbourg Nord Artisans, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, instal.lacions per a minusvàl.lids, aparcament de cotxes, s'admeten animals de companyia, màquina venedora.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Sigui quina sigui la seva raó per visitar Vendenheim, el B&B Hôtel Strasbourg Nord Artisans és el lloc perfecte per una estimulant i emocionant escapada.\nTots els tipus de viatgers (163) Parelles (60) Viatgers en solitari (52) Famílies amb infants petits (27) Famílies amb infants grans (9) Grups (15)\nAllotjaments a Vendenheim


Viure en positiu - Diari de Girona\nramon llorente varela 01.06.2015 | 09:27\nDiuen que amb el transcurs dels anys i l'acumulació d'experiències la vida ens ensenya a ser més prudents, menys rígids i més humans. I qui això no ho aprèn a temps té assegurat un final d'existència problemàtic i ple de confrontacions innecessàries. Perquè és de sentit comú i de domini públic que els problemes es presenten sols, sense que els busquem ni els provoquem nosaltres mateixos, siguin problemes de salut, problemes de convivència, problemes econòmics, problemes de consciència, etc. I la voluntat de viure i la il·lusió per viure s'han d'alimentar diàriament, sabent que no estem sols, que la vida és compartir i lluita constant per avançar i millorar.\nDiuen que donar és més gratificant que rebre, que ser optimista és més positiu que el contrari, que fer el bé manté el cor esponjós, que mostrar-se alegre obre portes i elimina barreres, que ser comprensiu afavoreix el diàleg i la comunicació, que conviure, malgrat les dificultats, és millor que viure aïllat i en solitud. Des del naixement i fins al moment en què, per disposició de la natura, acluquem definitivament els ulls, tenim el gran repte de viure, i de viure intensament, passant i acceptant els diver?sos estadis, que molts altres han recorregut abans que nosaltres. Ni el món ni la vida els descobrim nosaltres, però cadascú ha de fer, inevitablement, el seu propi camí, amb menys o més encert, amb fracassos i amb èxits, amb caigudes i errors, però també amb rectificacions i alegries.\nPerò no caminem sols. Som part integrant d'una família, d'un barri, d'un poble, d'una comunitat, d'una regió, d'un estat, d'una gran comunitat internacional, i d'un món cada vegada més interdependent i sense barreres. I com deia un savi escriptor romà, abans de Crist, és convenient i necessari que cada persona contribueixi amb alguna cosa a la utilitat comuna. Hi ha moments en què podem donar més que no pas rebre, però també n'hi haurà d'altres en què necessitarem rebre més del que podem donar. Per això, valors com la generositat i la solidaritat, o la compassió, no els hem d'oblidar mai. Ens hem d'esforçar a viure en positiu, ens hem de comprometre a cultivar els bons sentiments, i hem de desterrar l'apatia, la indiferència, l'egoisme i la insolidaritat. Així podrem viure amb alegria, positivament i contribuint a crear un entorn amable i fraternal allà on estiguem. I creieu-me, val la pena.


Els carrers de Catalunya, a punt per a la febre de «Pokémon Go» | Pallars Digital\nEl joc per a mòbils combina la realitat augmentada i la geolocalització\nper Redacció , 14 de juliol de 2016 a les 09:39 |\nCaptures del videojoc Pokémon Go per Android, a la Plaça Major de Vic. Foto: José Manuel Gutiérrez\nEls carrers de Catalunya estan a punt per rebre la febre de Pokémon Go, i els principals municipis pallaresos sembla que no se n'escapen. El fenomen ha tornat, aquest cop, amb un videojoc gratuït per mòbils basat en la realitat augmentada i la geolocalització. Pokémon Go permet capturar, entrenar i lluitar amb els diferents personatges de la saga, que es poden trobar a l'aire lliure desplaçant-se per un mapa i, en cas de localitzar-ne algun, capturar-lo tot enfocant-lo amb la càmera del terminal.\nEl joc també permet obtenir altres premis passant per llocs indicats. En llocs a l'atzar del mapa també hi pot aparèixer un Pokémon, que pot veure's o estar amagat, i que es pot obtenir desplaçant-se físicament fins al lloc on indica el mapa i activant la visualització de realitat augmentada.\n— POKEMON GO PANAMÁ (@POKEMON_GOPA) 12 de juliol de 2016\nEl joc l'ha desenvolupat Niantic, una companyia sorgida de Google i independent des del 2015, que ja havia fet jocs amb una estratègia semblant, com Ingress, publicat sota el paraigües de Google. La idea inicial va ser de Nintendo i Pokémon Co., empreses que ara han vist la gran recepció que ha tingut Pokémon Go: en una setmana, i només en determinats països com els Estats Units, Austràlia i Nova Zelanda, ja està a punt d'igualar el número d'instal·lacions de l'aplicació de Twitter, havent superat altres èxits com Tinder.\nDe moment, no es pot descarregar de manera oficial a Catalunya –Nintendo no posa data però assenyala que serà aviat- però Nació Digital n'ha pogut fer una prova a la plaça Major de Vic. A més del número d'instal·lacions, el temps d'ús arriba fins als 45 minuts, molt per sobre d'altres exemples com els 25 minuts d'Instagram o els 23 de Snapchat. Similarweb ha publicat cinc visualitzacions que mostren la ràpida popularització de Pokémon Go.\nComparació d'usuaris actius diaris de Pokémon Go i Twitter Foto: Similarweb\nFins ara, el gran número d'usuaris ja ha provocat alguns incidents com en el cas d'una usuària del joc que va localitzar un cadàver. En països on encara no s'ha llançat oficialment, molts usuaris d'Android ja han provat de descarregar-se l'arxiu APK per instal·lar-se'l, ja que no es pot trobar a Google Play fora dels països ja anunciats. Això fa que també hagin aparegut moltes versions falses d'aquest arxiu, amb programari maliciós que pot comprometre seriosament la seguretat dels terminals i, per tant, cal estar molt atents abans d'instal·lar-lo.\nLes accions de Nintendo, per exemple, també són un indicador de la recepció del joc, i han registrat els seus augments més importants des de la dècada dels 80. Caldrà veure com arrela el joc al Pallars un cop estigui disponible. Atenent a les expectatives, sembla que no hi haurà més remei que adaptar-nos a aquesta nova realitat "virtual".\nActualitat, Pokémon Go, Pokémon, Nintendo, APP, Internet, jocs, smartphone\nPer Anònim el 15 de juliol de 2016 a les 19:24\nAmpollón no, pokemón si jaja\nPer Zubatspertothom el 15 de juliol de 2016 a les 13:54\nCampanya contra els zubat de tremp\noleguer volem el gimnas primer avis\nPer Ashketshum el 15 de juliol de 2016 a les 13:13\nOleguer2003 volem el gimnas primer avis hi haurà conseqüències


Indignació perquè pel plec aprovat pel PP el pàrquing del mercat no admet usuaris en rotació | M+S per TU\nEl plec irregular de concessió no serveix per a dinamitzar comercialment la zona sinó sols per a assegurar els beneficis de l’empresa adjudicatària. fa mesos que està complet.\nEl 6 milions de diners públics invertits en el polèmic aparcament del Mercat no sols no s’han recuperat, tal i com augurava el PP, sinó que a més no han servit per al que anunciaven: per a dinamitzar comercialment la zona. Hem passat d’un aparcament a “cost zero” a un aparcament a cost “6 milions d’euros” més uns 120.000€ que ens han costat fins ara el 4 anys de funcionament.\nNingú no pot dubtar que aquest aparcament, tal i com passa amb la gestió “marca PP”, ha servit per a molt. Ha servit en primer lloc per a traspassar 6 milions de les arques públiques a empreses privades de fora del poble, està servint per a assegurar els guanys d’una empresa concessionària que durant 20 anys té els beneficis assegurats, i ara també està servint per a que alguns ciutadans tinguen la sort de poder tenir una plaça d’aparcament cèntrica i econòmica subvencionada pel conjunt de la ciutadania. Però el que és servir al conjunt de la ciutadania, ara per ara, no ha servit. O sí, per a que es gaste diners.\nDes de que s’encetaren abans de l’estiu les obres del segon tram del Carrer Cervantes -ja concloses- l’aparcament penjà el cartell de “Complet” i des de fa 4 o 5 mesos no l’ha retirat. Ni el retirarà. A principi d’any ja anunciàvem que la segona planta, destinada a l’aparcament en rotació o per hores, tenia una taxa d’ocupació d’abonaments del 90%. En l’actualitat és del 100%. Les persones que han llogat una plaça per a un mes o per a tot l’any ocupen la totalitat de la segona planta. Els residents en la zona, depenent de si ho lloguen la plaça mensual o anual, poden pagar entre 24. € i 30€ per aparcar al centre del poble.\nPerò no es construïa per això, o almenys no sols per a això. Els comerços de la zona han mostrat la seua indignació ja que estan perdent clientela de fora que no va a ells per no poder aparcar. I recordem que eixe era el principal argument que sostenia el PP. A això cal afegir que la primera planta que compta amb 105 places sols té venudes 8 places. Les altres quasi 100 són propietat de l’ajuntament el qual abona uns 20.000€ anual a l’empresa pel seu “manteniment” malgrat estar buides. Clar, allò lògic seria posar també en rotació o lloguer aquesta planta però el PP ho deixà tot lligat i ben lligat, com li ve de tradició política. Mentre que la segona planta està “catalogada” de domini públic i es pot llogar a través d’un preu públic la segona té una catalogació jurídica de “patrimonial” i per tant no es pot llogar en les mateixes condicions ni posar en rotació. Caldria llogar-les a través d’un contracte de dret privat i ja no seria al mateix preu que les de baix. A més, caldria augmentar el pagament a l’empresa que passaria també a cobrar no sols per manteniment, sinó per la gestió, contant més diners a les arques públiques. L’altra possibilitat seria rescindir el contracte, però donat que falten 15 anys caldria pagar centenars de milers d’euros a l’empresa.\nJa fa un any que M+S ALGEMESÍ està buscant una solució que ara per ara no sembla existir. Continuarem buscant-la i continuarem parlant amb els tècnics municipals i amb assessors externs per veure com es pot rescindir el contracte sense que siga gravós per a l’economia municipal, però pensem que la ciutadania té dret a tenir informació clara i objectiva del que està passant. El PP deu donar la cara i assumir la responsabilitat política que té, que és tota, deu demanar perdó a la ciutadania per haver aprovat un plec que la Sindicatura de Comptes qualificà com a irregular. Aquesta “herència” del PP ens acompanyarà durant anys, perquè cada any ens seguirà costant diners, perquè ha rebentat el mercat de places de lloguer de la zona i, sobretot. perquè ni recuperarem la inversió ni dinamitzarem el comerç de proximitat. Com moltes coses de les que el PP ha fet les seues decisions han anat encaminades no a beneficiar a la ciutadania, sinó a les empreses privades.


parcs canins | Ajuntament d'Oliva\nSilla i Oliva: ciutats amigues dels animals\nLa Regidora de Benestar Animal, Anna Mena, junt amb la vicealcaldessa Ana Morell i el Regidor de Sanitat Miguel Monzonís, han estat reunits amb l’alcalde de Silla, Vicent Zaragozà, i el departament tècnic de Benestar Animal. L’objectiu d’aquesta reunió ha sigut rebre informació sobre el model d’organització, estructura i funcionament del departament per a poder…\nAmpliació termini votació campanya “Decideix quina Oliva vols”\nLa regidora de Salut Pública, Imma Ibiza, ha informat de l’ampliació del termini per a poder votar en la campanya “Decideix quina Oliva vols” que té com a objectiu decidir la ubicació de tres parcs canins en la ciutat. Segons ha assenyalat la regidora, “tan sols s’han comptabilitzat, fins ara, 500 vots. Es tracta d’una participació molt…\n3 novembre 2017 Més...\nOliva pretén fer complir la normativa per a una millor convivència entre el regne animal i el racional. Un municipi més que s’incorpora a la tan àrdua, com necessària, tasca en matèria de tinença d’animals de companyia. La regidora de Salut Pública, Imma Ibiza, ha informat de la modificació de l’actual ordenança de tinença d’animals…\n28 novembre 2016 Més...


Parc ubicat al barri del Turó del Mar, té una rica vegetació mediterrània i amplies vistes al mar.\nExtensió : El Parc del Turonet té una extensió de 11.000m2.\nUbicació : Es troba ubicat al barri del Turó del Mar, essent un excel·lent mirador de la costa del Maresme i el Barcelonés. Antigament, aquest Parc formava part de l'antiga finca de Can Ribas. Actualment, el Parc, totalment remodelat respectant la vegetació original, té diversos espais diferenciats que en faciliten l'ús, miradors, plataforma per poder fer actes culturals o festius, zones de gespa amb espais de descans i lectura i un circuit esportiu.\nVegetació : La vegetació del Parc és mediterrània, amb alzines, pins i també una mostra d'antics camps de conreu amb oliveres, garrofers com a estrat arborí, que destaquen tots per ser arbres molt rústics acostumats a poca aigua (tenen les fulles petites, dures, per evitar l'evaporació) i el seu creixement en aquestes condicions tan dures és lent.Tots aquests arbres creen un sotabosc net, on poques plantes s'hi desenvolupen, ja que no tenen llum suficient.\nTot i això, es poden trobar alguns arbustos autòctons com l'aladern, la troana, que passen molt desaparcebuts, i destaquen de manera especial uns grans eucaliptus a prop del mirador.\nRecomanació : És un espai verd molt adequat per gaudir de les bones vistes, descansar i relaxar-se del soroll de la ciutat. Molt recomanable per anar-hi amb nens petits per ser un espai acotat i molt tranquil.


L’entitat basquetbolística farà la presentació dels seus equips el proper divendres a la tarda\nNou impuls a nivell de patrocinis per al CB Igualada. L'entitat i el Campus Igualada-UdL han signat un compromís de tres anys perquè la universitat patrocini els equips masculí i femení de la categoria juvenil.\nAquesta setmana el Club Bàsquet Igualada ha signat un nou compromís d'esponsorització. L'entitat aconsegueix el suport d'una institució com la UdL, vinculada a la ciutat a través del Campus Universitari, per a tres temporades. Ambdues parts tanquen, doncs, un acord pel qual els juvenils del Club Bàsquet Igualada vestiran la samarreta patrocinada pel Campus Universitari Igualada-UdL i portaran, també, el nom del campus igualadí com a nom d'equip. Ho rubricaven el delegat del rector al Campus Igualada-UdL, Ferran Badia i la vicepresidenta del Club Bàsquet Igualada, Neus del Río.\nBadia destacava, durant la firma, "la importància d'aquest acord per tal que la Universitat de Lleida s'arreli a la capital de l'Anoia a través d'un dels seus clubs esportius" i afegia que "la UdL vol ser part de la societat d'Igualada”. Per la seva banda, Neus del Río mostrava la satisfacció de "poder tenir com a patrocinadora una universitat pública i històrica com és la UdL" .La presentació de la temporada 2019-2020 del Club Bàsquet Igualada tindrà lloc el proper divendres dia 4 d'octubre a les 7, al pavelló esportiu de Les Comes, en un acte amb la presència de patrocinadors, jugadors i jugadores, equip tècnic i directiu del club.\n2 Els Mossos agafen declaracions i investiguen una baralla multitudinària davant les Cotxeres, a Igualada 4044 lectures\n4 Una escaladora, rescatada en helicòpter pels Bombers després de caure, al Bruc 1316 lectures\n6 Camil Roca: "La COVID-19 no afecta al prestigi, però Igualada ha de fer un treball estratègic amb la seva marca" 994 lectures\n7 L’Hospital d’Igualada no registra cap decés per Covid-19 durant la darrera setmana 682 lectures\n8 ERC censura el govern per "situar Igualada a la cua del reciclatge de Catalunya" 628 lectures


Butlletí informatiu - 20/10/2010 » La Cala RTV\n20 . Oct, 2010 a les 13:01\nper admin a Les notícies\nObrim l'informatiu de dimecres 20 d'octubre amb la quarta edició de La cuina del món. La regidoria de Benestar Social organitza aquest curs de cuina internacional que té com a objectiu final que hi hagi un apropament de les cultures que conviuen a la població. Seguim a l'Ametlla però amb la crònica de successos perquè han estat detinguts dos homes que van intentar robar a uns turistes a través del mètode del 'punxa-rodes'.\nA la informació comarcal, l'Audiència Nacional confirma que el projecte de cementiri nuclear no té alguns informes tècnics de seguretat. I la Plataforma en Defensa de l'Ebre alerta de l'aprovació, dilluns, d'un esborrany del Pla de Conca de l'Ebre sense cabal mínim per al tram final. També l'Associació Catalana de Municipis reclama més recursos perquè els ajuntaments puguin presentar els seus comptes a temps. I més successos. D'una banda, s'ha detingut a Tortosa un jove que va robar un cotxe, va provocar un accident i fugia del lloc dels fets fent fúting. I d'altra, enxampen dos conductors que circulaven a 212 i 236 quilòmetres per hora a l'AP-7 a Ulldecona.\nTanmateix hem sabut que la Diputació de Tarragona és la primera de l'Estat en rebre un segell d'excel·lència europeu que reconeix la seva gestió. I, per últim, a la cultura, la setena edició del cicle de lectures 'Recuperem la paraula' homenatja l'escriptor ebrenc Sebastià Juan Arbó.\n0 respostes a "Butlletí informatiu"\nDescarrega'l (9,42 MB)


L'IVC presenta a la Filmoteca d'Estiu un programa doble de Buster Keaton - Valencia City\nL’IVC presenta a la Filmoteca d’Estiu un programa doble de Buster Keaton\nCine y TV, Cultura en valencià\nLa Filmoteca d’Estiu projecta el dijous 16 d’agost, a les 22.30 hores, el programa doble de Buster Keaton conformat per «La cabra» (1921) i «El navegante» (1924). Aquest programa es podrà veure també el divendres 17 d’agost.\n«La cabra» conta la història d’un home perseguit pel cap de la policia local, després de ser confós amb un famós criminal. L’home es refugia a casa d’una jove, sense saber que és la filla del seu perseguidor.\nEn «El navegante», Buster Keaton s’enfronta als elements a bord d’un vaixell i reviu de manera molt especial l’aventura de Robinson Crusoe. La pel·lícula favorita de Buster Keaton de la seua filmografia és un dels grans clàssics del cinema mut.\nOrganitzada per l’Institut Valencià de Cultura, la Filmoteca d’Estiu és possible gràcies a la col·laboració de l’Ajuntament de València, que cedeix els jardins del Palau de la Música com a espai de les projeccions, el patrocini de Nedgia Cegas i la col·laboració de Cervesa Turia.\nLes projeccions de la Filmoteca d’Estiu se celebren de dilluns a diumenge, excepte els dimecres, que no hi ha sessió. La projecció s’inicia a les 22.30 hores i la taquilla s’obri a les 21.00 hores. El preu de l’entrada general és de 3,50 euros, i de 25 euros per a l’abonament de deu sessions.


Gegantons de Manresa | GegantCat\nAutor/a foto: Antoni Selvas\nNoms Gegantó i Gegantona\nMesures Gegantó: 2,40m, Gegantona: 2,10m\nEntitat Ciutat de Manresa gestionats per Geganters de Manresa\nAmb la intenció de fomentar l'interès per les tradicions als més petits es van construir els gegantons. Aquests es van estrenar per la festa major de 1995, el 25 d'agost. Són replica fidel del gegants vells quan anaven vestits de turcs, a principis del segle XX, però més petits, per tal que els puguin dur nens i nenes. Surten per la Llum i la Festa Major i participen en trobades de gegantons.\nEl gegantó pesa 18 kg i fa 2,40 m d'alçada, i la gegantona pesa 15 kg i fa 2,10 m d'alçada. Els caps i les mans són de cartó-pedra i els cossos de fibra de vidre. Els cabells naturals.\nAutor/a text: Geganters de Manresa\nFitxa enviada per: Antoni Selvas\nFitxa actualitzada per: Núria Centellas\nDarrera actualització: 07/06/2021\nMés gegants de Manresa\nGeganta Índia dels Petits Mini geganters de Manresa\nVeure més fitxes de gegants de Manresa


Cifuentes assegura que els resultats de Cs a Catalunya "no són extrapolables a Espanya, i molt menys a Madrid"\nmartes, 29 septiembre 2020 0:37\nLa presidenta de la Comunitat de Madrid, Cristina Cifuentes , ha dit avui en la roda de premsa posterior a la reunió del Consell de Govern , que els resultats electorals de Ciutadans en les recents eleccions catalanes "no són extrapolables a Espanya, i molt menys a la Comunitat".\nDesprés de felicitar Ciutadans pels seus resultats, Cifuentes va destacar que "més enllà d'aquests resultats, no estem nerviosos" i va explicar que en els comicis, que es van celebrar en unes "condicions molt singulars, el PP va haver d'adoptar decisions com l'aplicació del 155".\nSegons la seva opinió, el PP "ha demostrat que pensa més en els interessos d'Espanya i els espanyols que en els del partit ".\nVa ??dir que a les eleccions catalanes," la percepció ha estat que el vot útil havia d'anar a Ciutadans ", però a Madrid," el vot útil és el del PP ".\n" Som el centre sociològic, fem una política reformista, i en l'econòmic, es creix i es crea ocupació, ia més , Tenim la fiscalitat més baixa d'Espanya, i això ens permet ser una regió pròspera ", ha afegit Cifuentes, qui també s'ha referit a" la millora dels serveis públics ".\nArtículo anteriorUn guia turístic frena l'envestida d'un elefant amb la mirada\nArtículo siguienteLa Tinta Aragonesa, lider del sector, abre una nueva tienda


Delícies del rebost: Rotllets de pasta d'arròs amb bolets i gambes per a Olleta de Verdures\nOlleta de verdures fa cinc anys, forces anys per un bloc gastronòmic, per això ha organitzat un concurs i aquesta és la meva proposta.\nAquesta recepta me la va inspirar una que li vaig veure a Decuina.net, jo no havia fet servir mai la pasta d'arròs però la senzillesa de la recepta em va animar a provar-la.\nbolets asiàtics: enoki, xiitake i shimeji\ndos grans d'alls ben picats\nfulles de pasta d'arròs\nmirim (licor de cuina japonès)\nD'oli de gingebre acostumo a tenir-ne a casa, senzillament vaig posar uns trossos de gingebre pelat dins una ampolla amb oli, el tinc sempre així i quan el necessito el faig servir. Si no es té temps per deixar-lo reposar per que deixi l'aroma es pot posar en un pot al foc, molt baix, l'oli amb els trossos de gingebre pelats i deixar que es macerin amb l'escalfor sense que arribi a bullir. Entre cinc i deu minuts n'hi haurà prou.\nEls bolets els vaig comprar a la botiga de productes asiàtics que hi ha al Passeig de Sant Joan (Arc del Triomf), vaig agafar els que vaig veure-hi.\nLes gambes que jo vaig fer servir varen ser les congelades i pelades de La Sirena. Per això les poso abans dels bolets, si són fresques potser millor posar-les quan els bolets ja han donat unes voltes al wok.\nTallar la ceba tendra en juliana curta i posar al wok amb oli de gingebre. Com que la cocció del wok és a alta temperatura i la ceba tendra, amb uns segons n'hi ha prou.\nHi afegim les gambes, congelades com he dit. I deixem que es descongelin.\nQuan ja estan però encara hi queda una mica d'aigua hi anem afegim els bolets tallats petits.\nPosem les fulles d'arròs en un bol en aigua freda.\nQuan veiem que han perdut volum hi afegim un rajolí de mirim. Quan hagi reduït també l'all picat i ho deixem donant voltes fins que ho veiem ben sec.\nEstenen una fulla d'arròs sobre una superfície i hi posem una cullerada sopera de la barreja de bolets i gambes al mig i emboliquem. Jo vaig doblegar primer la part de dalt, després les dels costats i finalment el vaig tancar acabant de rodar-lo sobre la part de baix.\nEls anem posant amb compte al plat i els servim acompanyats de la salsa de soja.\nCercar per: Arròs, Bolets, Del mar, Índex, Marisc, Oriental\nno coneixia aquesta pasta...sort al concurs\ndilluns, 30 d’abril, 2012\nuna recepta de l'amic Starbase per als amics Olletos...segur que els agrada!\nEs veuen deliciosos! No he cuinat res semblant però me'n vénen ganes només de veure les fotos. Per cert, on compres les fulles d'arròs?\nDocns m'alegro que t'hagis decidit perque és un material molt fàcil de fer servir i permet combinacions fantàstiques. M'agrada molt la teva amb aquests bolets orientals :)))\nBon homenatge, Sara Maria. I bonica foto! Petons\nLídia, jo vaig veure com es feia servir al post de l'Starbase. I a mi també em va agradar Dolça! ;-)) Alfriston, a qualsevol botiga de menjar oriental, jo en tinc tres de grans a prop de casa... Si Starbase, el teu post em va animar. Gràcies Marina.\nMoltíssimes gràcies per participar, Sara Maria!\nAquells qui no ho feu normalment i en canvi, us heu decidit amb Olleta, ens fa molta il·lusió!\nGràcies, Kissumenja, l'ocasió s'ho valia!\nSempre en tinc d aquests fulls de pasta i van be per aprofitar pits de pollastre a l'ast que tallo com si fos juliana i barrejo amb saltejats de verdures.....\nTambé en ocasions desfaig confit d'anec i amb verdures faig aquests "canalons"...\nTenen molta utilitat....\nJo no els havia fet servir mai, i tal com dic va ser amb la recepta de l'Starbase que em vaig adonar que era molt fàcil. Què bons amb ànec!! I si, els aprofitaré més d'un cop per restes... Mmmm...\nRotllets de pasta d'arròs amb bolets i gambes per ...\nEnciam brut a la meva manera\nMagret à la mallorquina


Lagoon Ocean Resort Lagun Curaçao - Ofertes d'hotels amb els MILLORS DESCOMPTES EN LÍNIA\nLagun 208, Lagun, Lagun, Curaçao, 0 - Veure al mapa\n"The staff were super nice! Helped us with any kind of situat..."\nAl visitar Lagun, vosté es sentirà com a casa a Lagoon Ocean Resort, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Lagoon Ocean Resort, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, habitació familiar.\nA més, totes les habitacions ofereixen una gran varietat de comoditats com ara aire condicionat, balcó/terrassa, ventilador, caixa forta a l'habitació, nevera per satisfer els clients més exigents. L'hotel ofereix instal.lacions fantàstiques, incloses piscina exterior, buceig, jardí, esports d'aigua (no motoritzats), per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Lagoon Ocean Resort la base perfecta per a gaudir de la seva estada a Lagun.\nCal que informeu el Lagoon Ocean Resort de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (80) Parelles (35) Viatgers en solitari (2) Famílies amb infants petits (20) Famílies amb infants grans (10) Grups (13)


Aquests són els tornats més mortals de l'Iowa que l'Estat ha vist mai - Cultura | Juliol 2020\nFins i tot en un estat en què el clima no està fora del comú, els tornados de l'Iowa sorgits el 19 de juliol de 2018, segueixen atrapant els residents fora de protecció.\nQuè malament va ser? Fins i tot els pronòstics meteorològics no estaven preparats per als 27 tornados que van recórrer poblacions com Bondurant, Marshalltown i Pella.\nUna part del problema és un dany físic causat per un tornado. | Julie Denesha / Getty Images\nMalauradament per als afectats pels tornados Iowa, finestres trencades, cases sense sostre i cotxes bolcats no són els únics problemes. Algunes de les maneres inesperades de tornades perjudicials per a la salut són les línies elèctriques reduïdes i les línies de gas trencades. A més, la destrucció que ocorre amb qualsevol desastre natural, hi hagi o no morts, acaba costant milers de milions de dòlars als nord-americans.\nSegons aquest Chicago Tribune, aquesta ronda de conseqüències no va provocar morts, però al llarg dels anys hi ha hagut molts tornados mortals de l'Iowa.\nTornados mortals de l'Iowa al llarg dels anys\nSegons el Registre Des Moines, almenys 15 tornados al llarg dels anys són responsables de múltiples morts.\n1. 3 de juny de 1860\nVint-i-quatre persones van morir i 60 van resultar ferides a l'est de l'Iowa a prop de Cedar Rapids.\n2. 3 de juny de 1860\nUna hora després dels atropellaments que van impactar prop de Cedar Rapids, més tornados de l'Iowa van causar 92 morts a les poblacions properes al riu Mississipí, incloses 23 en una bassa al riu. Aquest és el més mortal dels tornados d'Iowa d'aquesta llista.\nSalari de xef de iots\n3. 21 d’abril de 1878\nUn sistema que produïa núvols d'embut ha causat 27 morts i 69 ferits.\n4. 17 de juny de 1882\nUna enorme tempesta va vorejar Des Moines però va colpejar Rippey, Grinnell i Malcolm, causant 68 morts i 300 ferits.\n5. 6 de juliol de 1893\nUn gir que va causar 71 morts i 200 ferits a quatre comtats va colpejar la ciutat de Pomeroy el més dur.\n6. 21 de setembre de 1894\nEls tornados de Kossuth, Hancock i Worth by Iowa al centre-nord que van deixar 25 morts.\n7. 24 de maig de 1896\nUn altre grup de tornados que va faltar a Des Moines van assolar les ciutats de Bondurant, Valèria i Mingo i van causar 21 morts.\n8. 18 de maig de 1898\nLa ramaderia (900 morts) va tenir el pitjor quan un atropellament va tocar prop de les ciutats quadres. Es van produir 18 morts humanes.\n9. 23 de març de 1913\nEl Consell dels Bluffs a la part occidental de l'estat va ser afectat per un tornado que va provocar 25 morts i 75 ferits.\n10. 14 octubre 1966\nDesprés de gairebé cinc dècades de bona sort (o giros no declarats), Iowa va veure un dels seus tornats més massius. Un enorme núvol d’embut a prop de Belmond va causar sis morts, 172 ferits i va destruir 600 cases.\n11. 15 de maig de 1968\nUn gir confirmat del F-5 es va desplaçar al sud-est de Charles City a Oelwein i Maynard, resultant en 18 morts i 606 ferits.\n12. 16 de setembre de 1978\nLes ciutats de Laurel i Grinnell, entre Des Moines i Iowa City, van veure sis morts i 45 ferits per un tornado.\n13. 28 de juny de 1979\nUn tornado de la tarda a prop de Manson va causar tres morts, 26 ferits i 110 cases destruïdes.\n14. 25 de maig del 2008\nAixò és el que sembla quan un tornado es tira endavant. | Biblioteca de fotografies de NOAA / Getty Images\nés la veu prèviament enregistrada\nEn un dels tornats més massius de l'Iowa de tots els temps, un núvol d'embut de 1.235 metres d'ample es va tocar durant 16,5 milles a prop d'Aplington i New Hartford. Va causar danys i perjudicis de 75 milions de dòlars, però miraculosament només hi va haver nou morts i 50 ferits.\n15. 11 de juny de 2008\nUn tornado que va tocar a prop de les ciutats occidentals de Blencoe i Moorhead va deixar quatre morts i 48 ferits.\nQuan arriba la temporada de tornados i què fer si en toca?\nEls períodes de tornada de l'Iowa creixen els mesos de maig i juny, però com es pot veure a la llista de dalt, les torçades poden formar gairebé tot l'any. Tot i que estats com Kansas, Oklahoma i Texas tenen els tornados més, Iowa promedia 31 per any, segons la Iowa State University.\nUna sala de jocs a l'aire lliure no és segura si un tornado arriba a prop vostre. | Jon Durr / Getty Images\nSi un tornado arriba a prop vostre, aquestes són algunes de les mesures de seguretat que haureu d’adoptar, segons l’Administració nacional de l’oceàni i l’atmosfera:\nEviteu les finestres i dirigiu-vos cap al soterrani. Protegiu-vos amb un matalàs o mantes pesades i cobriu-vos el cap.\nSi no tens soterrani, vés a una habitació interior sense finestres, sota una escala o un passadís interior. Agafeu-vos als genolls i cobriu-vos el cap.\nEn un edifici d’oficines, dirigiu-vos al centre de l’edifici (lluny dels vidres) i aneu al pis més baix.\nEvacuar sempre una casa mòbil.\nSi conduïu, o bé sortiu del camí del tornado o aparqueu a la banda de la carretera, manteniu el cinturó en seguretat i baixeu i cobriu el cap.


Mitjans de comunicació, democràcia i diversitat : IEMed\nEls mitjans de comunicació entesos en el sentit més ampli constitueixen un dels principals aspectes que fan que la cohesió i l’enfortiment de les societats i els processos democràtics estiguin en joc. El control d’Internet, les campanyes de desinformació, la manipulació de la comunicació digital representen noves amenaces per al rol tradicional dels mitjans de comunicació a l’hora de proporcionar als ciutadans informació veraç i objectiva. Altres reptes són els canvis tecnològics accelerats en l’àmbit de la comunicació, la proliferació de les xarxes socials, l’increment de les narratives de l’odi o la discriminació de determinats col·lectius i minories, la reconversió del model de negoci de la premsa escrita i la precarietat de la feina de periodista, la polarització creixent i l’atomització de les audiències.\nEls reptes emergents coexisteixen amb problemes antics, com ara la censura i el control sobre la informació, o la manca de transparència de governs i institucions, sobretot en països del Magreb i l’Orient Mitjà, però també a Europa.\nEl programa «Mitjans de comunicació, democràcia i diversitat» fomenta les iniciatives encaminades a incrementar la consciència i el coneixement dels professionals de la comunicació davant d’aquestes amenaces, així com a millorar les habilitats i capacitats d’aquest i altres grups afectats per aquesta situació, a fi de reconèixer, informar i actuar davant d’aquells reptes de manera adequada. Per fer-ho, el programa du a terme una recerca empírica, fent una anàlisi de narratives i discursos comunicatius, així com recomanacions sobre informació, suport i disseny de polítiques.\nEl programa també serveix de plataforma per al diàleg i l’intercanvi d’experiències i bones pràctiques entre professionals dels mitjans de comunicació i les comunitats, a través d’intercanvis entre iguals, activitats que estimulen la capacitat, accions de promoció d’àmbit local, així com tallers i conferències.\nEn definitiva, el programa «Mitjans de comunicació, democràcia i diversitat» contribueix a millorar la qualitat de la informació i les narratives de comunicació inclusives, a afavorir un entorn adequat per a la lliure circulació de la informació, així com a construir una societat civil crítica, atenta i exigent. En conseqüència, promou la responsabilitat compartida per continuar garantint una opinió pública informada i crítica, el moll de l’os d’unes societats democràtiques, plurals i diverses.


petites infàmies - Diari de Girona\nemili piera 19.12.2017 | 06:30\nSi el Govern creu que no ens hem adonat de la incoherència de convocar eleccions a Catalunya i tenir a la presó dirigents de la meitat dels partits que s´hi presenten, està molt equivocat: ens n´hem adonat. Potser es tracti de prendre ostatges per a una negociació posterior.\nTampoc acabo de veure com es pot condemnar a més de dos anys de presó uns rapers que, suposadament, van lloar el Grapo, grup terrorista que ja no existeix (i sobre la naturalesa del qual hi ha fundats dubtes). Com a «apologia del terrorisme» val el mateix que aclamar a les hosts de Don Pelayo o als cosacs del Don, però ja veig que han desencadenat la caça del desafecte.\nEn canvi, no veig, ni de lluny, la mateixa pressa per empaperar a aquestes mules uniformades de la policia local de Madrid que cantaven les glòries de Hitler i feien prèdica de la neteja ètnica. Regressió. Contrareforma que ja anava molt avançada amb la Llei Mordassa i altres invencions de quan la dreta va patir un atac de pànic per l´eclosió de Podem. Una altra vegada el tron ??i l´altar, crec que me´n vaig a demanar la nacionalitat francesa.\nEl professor José Luis Villacañas defensa que abans de tocar la Constitució, caldria reformar la llei electoral. Sí estimats, aquesta llei que privilegia l´Espanya despoblada i cereal i castiga les grans concentracions urbanes. Però no les castiga per ser més, sinó per votar una cosa diferent del que és just i necessari. O sigui, per no votar-los a ells. Passegin per algunes ciutats castellanes i veuran quants carrers dedicats a Sanjurjo, Franco, Queipo de Llano, Primo de Rivera: la flor de la tradició liberal.\nDiu Villacañas que el Govern empara «una distorsió de la representació» i «no ha impedit les pràctiques corruptes dels agents polítics que representen a aquest electorat més arcaic». Per això van fer la llei, és clar.\nPer cert, una llei que regeix, igualment, per a les eleccions catalanes: també aquí afavoreix la dreta, no a la dreta en V.O., beneïda pels bisbes, sinó la subtitulada en català.


Resum Ple ordinari maig | Ajuntament d'Artés\nResum Ple ordinari maig\nPublicat el dimecres 20 juny 2018\nResum ple ordinari maig 2018\nL’Ajuntament en Ple es va reunir a la Casa Consistorial el 14 de maig de 2018 per tal de celebrar sessió ordinària i tractar els punts que seguidament s’exposen.\nEl primer punt de l’ordre del dia va ser l’aprovació de les actes de les sessions anteriors.\nPosteriorment, dins l’Àrea de Serveis Centrals es van aprovar per unanimitat les bases dels microcrèdits i la convocatòria per aquest 2018. Enguany, es duplica la quantia referent a la línia A ( emprenedoria) amb un màxim de 5.000€ i la línia B (projectes ja existents) amb un màxim de 10.000€. Tanmateix, el retorn passa a ser de 5 anys respecte els 4 anys de l’anterior convocatòria.\nSeguidament, s’aprova per unanimitat la interposició de reclamació contra atorgament subvencions Escola Bressol. Dins del mateix punt 2 de Serveis Centrals es ratifica el Decret d’aprovació del conveni menjador del Consell Comarcal i es dona compte de l’informe del 1r trimestre 2018 d’estabilitat pressupostària. En darrer lloc, s’aprova per unanimitat la convocatòria d’ajuts dels expositors de la Fira.\nDins del punt 3, el qual fa referència a l’Àrea de Serveis a les Persones, s’aprova per unanimitat la convocatòria de subvencions de l’Escola de Música així com, l’aprovació de les convocatòries de beques escolars, material, llibres, sortides i colònies i la de beques d’activitats extraescolars.


El regidor Carles Castillo assumeix tres noves competències\nSergi Casado dilluns, 09 de setembre de 2013\nMés canvis en el cartipàs municipal, encara que, en aquesta ocasió, només seran provisionals. Casualment, afecten a la darrera regidora en incorporar-se al grup municipal del PSC, Ivana Martínez, la qual està de baixa recent per maternitat.\nEl regidor Carles Castillo, al costat dels seus homòlegs Begoña Floria i Paco Zapater. / circdetarragona.com\nLes àrees que controlava Martínez, en el càrrec des del gener, a causa de la dimissió d'Antonio Rodríguez, eren Centres Cívics, Espais Públics (inclou la Brigada Municipal) i Joventut passaran a estar gestionats pel tinent d'Alcalde de Territori, Carles Castillo, que acumularà aquestes competències fins que Ivana Martínez es reincorpori plenament a l'exercici de les seves funcions. Les noves atribucions de Castillo se sumen a les que ja té com a tinent d'alcalde de les àrees de Territori i Urbanisme, així com de Seguretat Ciutadana.\nLa delegació de competències ja és efectiva des del passat 2 de setembre, en un anunci publicat al web de l'Ajuntament de Tarragona, d'acord amb l'article 13.3 de la Llei 30/92, de 26 de novembre, de règim jurídic de les administracions públiques. En el ple ordinari de setembre els grups municipals en donaran compte.\nCasualment, les àrees que controlava Ivana Martínez corresponien a l'ex regidor Antonio Rodríguez, que va dimitir el passat 18 de gener arran d'una imputació per pressumptes irregularitats en la contractació d'immigrants, de la qual, finalment n'ha quedat exculpat. L'entrada d'Antonio Rodríguez va ser possible després d'una altra dimissió d'una regidor, en aquest cas de l'atleta Natàlia Rodríguez, per tal de preparar els Jocs Olímpics de Londres de 2012.


Greu incendi a la seu central dels Bombers, a Cerdanyola - El diari digital de Sabadell - iSabadell\nEscrit per Agències el 8 març 2018\nUn incendi ha calcinat completament la tercera planta de la Direcció General de Prevenció, Extinció d’Incendis i Salvaments dels Bombers de la Generalitat, situada a l’avinguda de Serra Galliners de Cerdanyola del Vallès.\nSegons aquest cos, el foc ha començat cap a tres quarts de tres de la matinada i a causa de la temperatura ha cedit el sostre de la planta superior de l’immoble. Fins al lloc s’hi han desplaçat 17 dotacions dels Bombers. A la zona afectada per les flames hi ha diverses oficines d’aquest cos.\nFoto portada: seu central dels Bombers, a Cerdanyola. Foto: @bomberscat via Twitter.


El copríncep Vives tanca els ulls davant els casos de “ventres de lloguer” a Andorra - El triangle\nEn canvi, manté una “croada personal” contra l’avortament i amenaça de dimitir si algun dia es despenalitza al país dels Pirineus\nLa doctrina del Vaticà i de la Conferència Episcopal Espanyola (CEE) és molt clara i contundent: la maternitat subrogada, és a dir, l’encàrrec i la compra d’un bebè a la seva mare gestant a canvi de diners és una aberració i una immoralitat contrària als valors cristians. En paraules del portaveu de la CEE, el ‘ventre de lloguer’ és “una explotació de la dona i del nen que ha de néixer, que es converteix en un objecte de consum”. I afegeix: “Els nens i les dones no tenen preu, només tenen dignitat”.\nPer això, l’Església catòlica és totalment contrària al negoci dels ‘ventres de lloguer’. A les parelles que volen tenir fills i no poden els aconsella “l’adopció o l’acollida”. El copríncep d’Andorra i arquebisbe de la Seu d’Urgell, Joan-Enric Vives, que és membre de la CEE, on ocupa actualment el càrrec de president de la comissió pel clergat i els seminaris i forma part de la seva comissió permanent, és perfectament coneixedor d’aquesta condemna rotunda del Vaticà a la “moda” de comprar nadons a dones que cobren per parir per encàrrec i que, tot seguit, transfereixen el seu fill als “clients”.\nNomés és legal en nou països\nAndorra és un país petit, on pràcticament tothom es coneix, i per això se sap que algunes parelles del Principat han “comprat” en els últims anys bebès gestats per mares subrogades a canvi de fortes sumes de diners. La gran majoria dels països prohibeixen el negoci dels ‘ventres de lloguer’, però hi ha nou excepcions: al Canadà, Estats Units, Rússia, Ucraïna, Geòrgia, Grècia, Regne Unit, Austràlia i l’Índia aquesta modalitat reproductiva està permesa pels estrangers, però amb matisos.\nLes parelles homosexuals i els homes sols, per exemple, tenen molt restringit l’accés a la gestació subrogada. Només la legislació canadenca i la d’alguns indrets dels Estats Units permeten aquest mètode reproductiu per a aquest model de família.\nNo només el Vaticà és frontalment contrari als ‘ventres de lloguer’. També hi està en contra el copríncep francès, Emmanuel Macron, ja que aquesta pràctica, després d’un intens debat públic, s’ha decidit que està totalment prohibida al país veí. És més, França impedeix que les parelles que compren un bebè a l’estranger el puguin inscriure com a fill seu i han de legalitzar-lo com a “adoptat”. Aquesta doctrina de les autoritats franceses ha estat avalada per una sentència del Tribunal Europeu dels Drets Humans (TEDH).\nI una curiositat: en aquesta qüestió, les feministes i l’Església catòlica –que són com l’aigua i l’oli- estan d’acord. Les feministes més conscienciades afirmen que la gestació subrogada “no allibera les dones ni redueix el poder de la societat sobre elles: és una nova forma de dominació de gènere, de classe i econòmica, ja que s’assumeix que les dones han de voler ser mares, s’explota la gestant i s’aprofita de la seva necessitat econòmica per a fer ús del seu cos”.\n“Nul de ple dret”\nLa legislació andorrana també prohibeix els ‘ventres de lloguer’. Així ho explicita la Llei 12/2019 de tècniques de reproducció humana assistida, aprovada pel Consell General el 15 de febrer de l’any 2019. En el seu article 12, sobre la gestació per substitució, diu: “És nul de ple dret el contracte pel qual es convingui la gestació, amb preu o sense, a càrrec d’una dona que renuncia a la filiació materna a favor del contractant o d’un tercer”.\nTot i això, hi ha constancia d’un cas com un cabàs: un conseller general (diputat), membre de la majoria governamental de Demòcrates per Andorra (DA), i la seva parella van “comprar” l’any passat una nena pel polèmic sistema del ‘ventre de lloguer’. La transacció es va fer a l’estat d’Oregon, un dels que té la legislació més laxa dels Estats Units per a la pràctica de la gestació subrogada. Segons el portal babygest.com, la compra d’un bebè pel sistema de ‘ventre de lloguer’ costa a l’estat d’Oregon entre 110.000 i 160.000 euros.\nEl copríncep episcopal, Joan-Enric Vives, ha convertit en una “croada personal” la seva oposició radical a la legalització de l’avortament a Andorra que, en realitat, només penalitza les dones treballadores, amb pocs recursos econòmics. Fins i tot ha amenaçat de presentar la renúncia al càrrec i provocar una gravíssima crisi institucional al Principat si el govern o el Consell General aproven, algun dia, l’avortament en els tres supòsits que contemplen la pràctica totalitat dels països de la Unió Europea.\nEn canvi, a l’arquebisbe de la Seu d’Urgell li marquen gols clamorosos per sota de les cames, com l’entrada i legalització al Principat de bebès comprats a l’estranger a mares contractades per a parir. De ben segur que ho sap, perquè, com a mínim, el cas d’aquest conseller general i de la seva parella “canta” i és conegut en l’alta societat andorrana, però prefereix tancar els ulls i callar, per por a enfrontar-se a poderoses famílies del seu bisbat, en especial a l’àvia de la criatura.